**Ministru kabineta noteikumu projekta**

**“****Grozījumi Ministru kabineta 2016. gada 1. novembra noteikumos Nr. 695 „Digitālās drošības uzraudzības komitejas nolikums””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Netiek aizpildīts, pamatojoties uz Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1. apakšpunktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016. gada 1. novembra noteikumos Nr. 695 “Digitālās drošības uzraudzības komitejas nolikums”” (turpmāk – noteikumu projekts) ir izstrādāts, pamatojoties uz Informācijas tehnoloģiju drošības likuma (turpmāk – ITDL) 8.1 pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 1. novembra noteikumi Nr. 695 “Digitālās drošības uzraudzības komitejas nolikums” (turpmāk – MK noteikumi Nr. 695) līdz šim noteica, ka Digitālās drošības uzraudzības komiteja (turpmāk – komiteja) ir koleģiāla uzraudzības institūcija aizsardzības ministra pakļautībā, kuras mērķis ir:1. uzraudzīt un reģistrēt kvalificētus paaugstinātas drošības elektroniskās identifikācijas pakalpojuma sniedzējus un to sniegtos pakalpojumus kvalificētu elektroniskās identifikācijas pakalpojumu sniedzēju reģistrā,
2. uzraudzīt un apstiprināt uzticamus sertifikācijas pakalpojumu sniedzējus un to sniegtos pakalpojumus,
3. izveidot, uzturēt un publicēt uzticamības sarakstus kā arī pārbaudīt un sertificēt parakstu vākšanas tiešsaistes sistēmas atbilstību drošības un tehniskajiem parametriem.

MK noteikumos Nr. 695 līdz šim noteiktie mērķi izrietēja no Fizisko personu elektroniskās identificēšanās likuma un Elektronisko dokumentu likuma. Veicot grozījumus ITDL, lai ieviestu Eiropas Parlamenta un Padomes 2016. gada 6. jūlija direktīvā (ES) 2016/1148 par pasākumiem nolūkā panākt vienādi augsta līmeņa tīklu un informācijas sistēmu drošību visā Savienībā (turpmāk – NIS direktīva) noteiktās prasības, tika noteikti arī jauni uzdevumi esošajām institūcijām, tajā skaitā komitejai. Saskaņā ar ITDL 8.1 pantu, Ministru kabinets nosaka pamatpakalpojuma sniedzēja un digitālā pakalpojuma sniedzēja uzraudzības institūciju un tās darba organizācijas kārtību. Tādējādi, lai nodrošinātu ITDL 8.1 pantā noteiktās uzraudzības institūcijas funkcijas, MK noteikumus Nr. 695 nepieciešams papildināt ar papildu komitejas mērķi, kas izteikts noteikumu 1.4. apakšpunktā un nosaka komitejas pienākumu uzraudzīt pamatpakalpojuma sniedzējus un digitālā pakalpojuma sniedzējus. Tāpat MK noteikumus Nr. 695 nepieciešams papildināt ar jaunu komitejai noteiktu funkciju, kas izteikta šo noteikumu 2.3.2 apakšpunktā, paredzot, ka komiteja veic ITDL noteiktās pamatpakalpojuma sniedzēju un digitālā pakalpojuma sniedzēju uzraudzības institūcijas funkcijas un uzdevumus.Papildu pienākumi, kuri izriet no ITDL un jāuzņemas komitejai, ir saistīti ar informācijas apkopošanu un saraksta sastādīšanu par pamatpakalpojumu sniedzējiem un pamatpakalpojumiem. Reizi divos gados komiteja iesniedz Eiropas Komisijai informāciju par kārtību, kādā identificē pamatpakalpojuma sniedzējus, identificēto pamatpakalpojuma sniedzēju skaitu un pamatpakalpojumu sarakstu. Tāpat arī komiteja būs iestāde, kura saņems informāciju no Drošības incidentu novēršanas institūcijām par konstatētajām neatbilstībām un drošības incidentiem, kas skāruši pamatpakalpojuma un digitālā pakalpojuma sniedzējus. Pēc šīs informācijas saņemšanas komiteja varēs pieņemt lēmumu un noteikt laiku, kurā pamatpakalpojuma vai digitālā pakalpojuma sniedzējam jānovērš konstatētās nepilnības.  |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija.  |
| 4. | Cita informācija | Komiteja tai uzticētos pienākumus un funkcijas veic un turpinās veikt esošo cilvēkresursu un finanšu resursu ietvaros. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums ietekmēs:1. Komiteju, kuras sastāvā ir Aizsardzības ministrijas valsts sekretārs, Satiksmes ministrijas valsts sekretārs, Tieslietu ministrijas valsts sekretārs, Iekšlietu ministrijas valsts sekretārs, Iekšlietu ministrijas valsts sekretārs, Vides aizsardzības un reģionālās attīstības ministrijas valsts sekretārs, Datu valsts inspekcijas vadītājs, Latvijas Universitātes un informātikas institūta struktūrvienības “Informācijas tehnoloģiju drošības incidentu novēršanas institūcija” vadītājs un komitejas sekretariāta vadītājs, kā arī speciālistus vai ekspertus, kurus var pieaicināt piedalīties komitejas sēdē.
2. Jomu un nozari uzraugošās ministrijas, kuras sniegs informāciju par identificētajiem pamatpakalpojuma sniedzējiem un pamatpakalpojumiem.
3. Drošības incidentu novēršanas institūcijas, kuras sniegs komitejai informāciju par konstatētajām nepilnībām un drošības incidentiem.
4. Pamatpakalpojuma sniedzējus un digitālā pakalpojuma sniedzējus, jo komiteja būs tā iestāde, kura saņems informāciju no Drošības incidentu novēršanas institūcijām par konstatētajām neatbilstībām un drošības incidentiem, kas skāruši pamatpakalpojuma un digitālā pakalpojuma sniedzējus. Komiteja būs tiesīga noteiktā termiņā ierosināt novērst neatbilstības un pieņemt lēmumus attiecībā uz pamatpakalpojuma sniedzējiem un digitālā pakalpojuma sniedzējiem.
 |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam nav ietekmes uz tautsaimniecību. Komitejai tiek uzlikti papildu pienākumi, kas palielina tās administratīvo slogu. Funkcijas tiks veiktas esošo cilvēkresursu un finanšu resursu ietvaros.  |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiek ieviests NIS direktīvas 8. panta 1. punkts, kas nosaka, ka Eiropas Savienības dalībvalstīm ir jāizraugās institūcija, kura būs atbildīga par tīklu un informācijas sistēmu drošību un uzraudzīs jomu vai nozaru atbildīgo ministriju identificētos pamatpakalpojuma sniedzējus un digitālā pakalpojuma sniedzējus.  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar noteikumu projektu ievieš NIS direktīvas 8. panta 1. punktu.  |
| A | B | C | D |
| Direktīvas 8. panta 1. punkts | Noteikumu projekta 1., 2., 3. punkts | Ieviesta pilnībā. | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | NIS direktīvas 8. panta 1. punkts nosaka, ka dalībvalstis izraugās institūcijas, kuras būs atbildīgas par tīklu un informācijas sistēmu drošību un uzraudzīs pamatpakalpojuma sniedzējus un digitālā pakalpojuma sniedzējus. Dalībvalstis pašas var noteikt, vai par uzraudzību ir atbildīga viena vai vairākas institūcijas, kā arī var paredzēt to kompetenču sadalījumu. Tāpat NIS direktīva paredz, ka dalībvalstis šīs funkcijas var uzticēt jau esošai iestādei vai iestādēm.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, lai informētu sabiedrību par projektu un dotu iespēju izteikt viedokli, projekts pirms tā iesniegšanas Valsts sekretāru sanāksmē ievietots Aizsardzības ministrijas mājaslapā. |
| 2. | Sabiedrības līdzdalība projekta izstrādē | Lai informētu sabiedrību par projektu un dotu iespēju izteikt viedokli, projekts pirms tā iesniegšanas Valsts sekretāru sanāksmē 2018. gada 3. oktobrī ievietots Aizsardzības ministrijas mājaslapā http://www.mod.gov.lv/Ministrija/Sab\_lidzdaliba/Apd\_Tap.aspx. |
| 3. | Sabiedrības līdzdalības rezultāti | Priekšlikumi noteiktajā laika periodā netika sniegti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Komitejas sastāvā esošās institūcijas:* Aizsardzības ministrija;
* Satiksmes ministrija;
* Tieslietu ministrija;
* Iekšlietu ministrija;
* Vides aizsardzības un reģionālās attīstības ministrija;
* Datu valsts inspekcija;
* Latvijas Universitātes Matemātikas un informātikas institūts (CERT.LV).
 |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs pārvaldes funkcijas vai institucionālo struktūru. Jaunu institūciju izveide, esošu institūciju likvidācija vai reorganizācija nav nepieciešama. Noteikumu projekts tiks īstenots esošo cilvēkresursu ietvaros.  |
| 3. | Cita informācija | Nav. |

Aizsardzības ministrs Raimonds Bergmanis

M. Stalte, 67335349

Madara.Stalte@mod.gov.lv